Ioannes Burchardus

Ioannes Burchardus seu Burckardus (natus circa annum 1450 Niederhaslach in Alsatia; mortuus Romae die 15 Maii 1506) fuit protonotarius Sanctae Sedis  ab anno 1484 caeremoniarius apud Curiam Romanam (papis Innocentio VIII, Alexandro VI, Pio III et Iulio II) et ab anno 1503 episcopus Hortanus. Maximi momenti edendis libris liturigicis et diario caeremoniarum, cui titulus Liber notarum, temporis inter 1483 et 1506; id fonti egregio vitae papalis tempore Renatorum est. 
 Vita 
Familia paupere natus eruditionem habuit in schola Ecclesiae Sancti Florentii in oppido natali. Primo scriba vicarii generalis Argentini institutus est, unde documento falsificato fugere debuit.

Ex anno 1467 Romae vitam degebat. Anno 1475 mentio fit de familiaritate eius cum aula papae Sixti IV et unum annum post sacerdos ordinatus est. Ut erat mos praebendas plures (in Alsatia) habuit et civitatem Argentorati nactus est anno 1477. In praebendis fuit etiam praepositura Monasterii Grandis Vallis; possessiones videlicet a vicario administratae sunt. Anno 1483 successit Augustino Patricio Piccolomineo caeremoniario summo. Itaque non solum liturgicorum sed et caeremoniarum saecularium in aula pontificis maximi responsalis erat. Romae Turrim Argentinam Argentorato honorando erigi iussit; platea hodierna Largo di Torre Argentina adhuc testimonium perhibet quamvis turris ipsa intrinsecus sita non iam visibilis extra est. Anno 1503 episcopus nominatus est Dioecesis Civitatis Castellanae. Sepultus est in urbe in Fano Sanctae Mariae de Populo.

Quoad Librum notarum: pugillares ad usum quotidianum confecit ubi Curiae Romanae res officiales et colloquia privata cum papis, cardinalibus et legatis adumbrans narravit. Praesertim de Alexandri VI pompis ita bene certiores fimus. Sed iste liber plus quam quarta saecula post mortem auctoris editus est. Causa fuit absentia manuscriptorum completa et centonis forma quae compositionum posteriorum valde suspecta est. Insuper historiuncula una ex opere Decameron furtive deprensa est.Cf. appendicem libri: Monaldi&Sorti, Die Zweifel des Salai („I dubbi di Salai“),  Kindler Verlag, Monaci, 2008

 Opera 
 1485 (cum Piccolomineo) : Pontificale
 1488 (cum Augustino Patrizi Piccolomini) : Caeremoniale Romanum
 1498 : Ordo Missae secundum consuetudinem Sanctae Romanae Ecclesiae. Nova editio, 1502
 post mortem editus: Liber notarum

Notae

 Bibliographia 
 E. Celani (ed.), Johannis Burckardi Liber Notarum ab anno 1483 usque ad annum 1506. 2 voll. Città di Castello, 1910-1912. (Rerum Italicarum Scriptores, 32)

 Oliger, "Der päpstliche Zeremonienmeister Johannes Burckard von Straßburg" in Archiv für elsässische Kirchengeschichte vol. 9 (1934) pp. 199-232
 Geoffrey Parker, interpr., At the Court of the Borgia: being an account of the reign of pope Alexander VI, written by his Master of Ceremonies Johann Burchard. Londinii: Folio Society, 1963
 Volker Reinhardt, Der unheimliche Papst. Alexander VI. Borgia: 1431–1503. Monaci: Beck, 2005. ISBN 3-406-44817-8
 Manlio Sodi, "Il contributo di Agostino Patrizi Piccolomini e Giovanni Burcardo alla compilazione del „Pontificale Romanum“" in Rivista liturgica vol. 94 (2007) pp. 459-472
Peter de Roo: Material for a History of Pope Alexander VI, his Relatives and his Time, Brugae, Desclée, De Brouwer and Co., 1924.

Nexus externi
 Res de Burckardo apud RI-Opac
 Edendo Libro notarum: Tomus I (in interreti), Tomus II (in interreti)
De Burckardo in encyclopaedia Italica ITA


Categoria:Episcopi Hortani
Categoria:Scriptores Alsatiae
Categoria:Auctores Latini Renascentiae
Categoria:Ephemeridographi
Categoria:Alexander VI
Categoria:Innocentius VIII
Categoria:Iulius II
Categoria:Scriptores Italiae
Categoria:Episcopi Civitatis Castellanae